CELEX: 32021R1123
Language: fi
Date: 2021-07-08 00:00:00
Title: Komission täytäntöönpanoasetus (EU) 2021/1123, annettu 8 päivänä heinäkuuta 2021, tiettyjen täytäntöönpanoasetuksella (EU) 2020/1646 käyttöön otettujen Amerikan yhdysvalloista peräisin olevia tuotteita koskevien Maailman kauppajärjestön riitojen ratkaisemista koskevaan sopimukseen perustuvan kauppakiistaratkaisun mukaisten kauppapoliittisten toimenpiteiden keskeyttämisestä

9.7.2021   
               
               
                  FI
               
               
                  Euroopan unionin virallinen lehti
               
               
                  L 243/43
               
            
         KOMISSION TÄYTÄNTÖÖNPANOASETUS (EU) 2021/1123,
         annettu 8 päivänä heinäkuuta 2021,
         tiettyjen täytäntöönpanoasetuksella (EU) 2020/1646 käyttöön otettujen Amerikan yhdysvalloista peräisin olevia tuotteita koskevien Maailman kauppajärjestön riitojen ratkaisemista koskevaan sopimukseen perustuvan kauppakiistaratkaisun mukaisten kauppapoliittisten toimenpiteiden keskeyttämisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin oikeuksien harjoittamisesta kansainvälisten kauppasääntöjen soveltamista ja täytäntöönpanoa varten ja yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi annetun neuvoston asetuksen (EY) N:o 3286/94 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 654/2014 (1), ja erityisesti sen 7 artiklan 3 kohdan,
         sekä katsoo seuraavaa:
         
                     (1)
                  
                  
                     Komissio antoi 7 päivänä marraskuuta 2020 täytäntöönpanoasetuksen (EU) 2020/1646 (2) kauppapoliittisista toimenpiteistä, jotka koskevat tiettyjä Amerikan yhdysvalloista, jäljempänä ’Yhdysvallat’, peräisin olevia tuotteita koskevia kauppapoliittisia toimenpiteitä, jotka perustuvat Maailman kauppajärjestön, jäljempänä ’WTO’, riitojen ratkaisemista koskevan sopimuksen mukaiseen kauppakiistaratkaisuun, jossa säädetään lisätullien soveltamisesta tiettyjen Yhdysvalloista peräisin olevien tuotteiden tuonnissa unioniin.
                  
               
                     (2)
                  
                  
                     Suuria siviili-ilma-aluksia koskeviin WTO:ssa käsiteltävinä oleviin riitoihin liittyen täytäntöönpanoasetuksen (EU) 2020/1646 johdanto-osan 9 perustelukappaleessa todetaan, että komissio aikoo keskeyttää asetuksen soveltamisen, jos Yhdysvallat keskeyttää tiettyjen Euroopan unionista tuotavien tuotteiden vastatoimenpiteet.
                  
               
                     (3)
                  
                  
                     Kun Yhdysvaltojen kanssa päästiin yhteisymmärrykseen kaikkien toimenpiteiden keskeyttämisestä neljän kuukauden ajaksi, komissio antoi 9 päivänä maaliskuuta 2021 täytäntöönpanoasetuksen (EU) 2021/425 (3) tiettyjen täytäntöönpanoasetuksella (EU) 2020/1646 käyttöön otettujen Amerikan yhdysvalloista peräisin olevia tuotteita koskevien Maailman kauppajärjestön riitojen ratkaisemista koskevaan sopimukseen perustuvan kauppakiistaratkaisun mukaisten kauppapoliittisten toimenpiteiden keskeyttämisestä, jolla keskeytettiin täytäntöönpanoasetuksen (EU) 2020/1646 soveltaminen 10 päivään heinäkuuta 2021 saakka.
                  
               
                     (4)
                  
                  
                     Johtava varapuheenjohtaja Valdis Dombrovskis ja Yhdysvaltojen kauppaedustaja Katherine Tai pääsivät 15 päivänä kesäkuuta 2021 yhteisymmärrykseen suurten siviili-ilma-alusten yhteistyöpuitteista, jonka mukaan ”molemmat osapuolet aikovat keskeyttää vastatoimiensa soveltamisen viiden vuoden ajaksi”.
                  
               
                     (5)
                  
                  
                     Asetuksen (EU) N:o 654/2014 7 artiklan 3 kohdan mukaan ”jos on tarpeen tehdä mukautuksia tämän asetuksen mukaisesti hyväksyttyihin kauppapoliittisiin toimenpiteisiin ja jollei 4 artiklan 2 ja 3 kohdasta muuta johdu, komissio voi ottaa käyttöön asianmukaisia muutoksia 8 artiklan 2 kohdassa tarkoitettua tarkastelumenettelyä noudattaen”.
                  
               
                     (6)
                  
                  
                     Tässä asetuksessa säädetyt toimenpiteet ovat Euroopan parlamentin ja neuvoston asetuksen (EU) 2015/1843 (4) nojalla perustetun kaupan esteitä käsittelevän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Keskeytetään täytäntöönpanoasetuksen (EU) 2020/1646 soveltaminen viiden vuoden ajaksi 11 päivästä heinäkuuta 2021. Rajoittamatta mahdollista keskeytyksen jatkamista tai muuttamista, mukaan lukien soveltamisen aloittaminen uudelleen aiemmin, täytäntöönpanoasetuksessa (EU) 2020/1646 säädettyjä tulleja sovelletaan uudelleen 11 päivästä heinäkuuta 2026 lähtien.
         
         
            2 artikla
            Tämä asetus tulee voimaan 11 päivänä heinäkuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 189, 27.6.2014, s. 50; muutettu asetuksella (EU) 2015/1843 (EUVL L 272, 16.10.2015, s. 1) ja asetuksella (EU) 2021/167 (EUVL L 49, 12.2.2021, s. 1).
         
            (2)  Komission täytäntöönpanoasetus (EU) 2020/1646, annettu 7 päivänä marraskuuta 2020, tiettyjä Amerikan yhdysvalloista peräisin olevia tuotteita koskevista kauppapoliittisista toimenpiteistä Maailman kauppajärjestön riitojen ratkaisemista koskevaan sopimukseen perustuvan kauppakiistaratkaisun mukaisesti (EUVL L 373, 9.11.2020, s. 1).
         
            (3)  Komission täytäntöönpanoasetus (EU) 2021/425, annettu 9 päivänä maaliskuuta 2021, tiettyjen täytäntöönpanoasetuksella (EU) 2020/1646 käyttöön otettujen Amerikan yhdysvalloista peräisin olevia tuotteita koskevien Maailman kauppajärjestön riitojen ratkaisemista koskevaan sopimukseen perustuvan kauppakiistaratkaisun mukaisten kauppapoliittisten toimenpiteiden keskeyttämisestä (EUVL L 84, 9.3.2021, s. 16).
         
            (4)  Euroopan parlamentin ja neuvoston asetus (EU) 2015/1843, annettu 6 päivänä lokakuuta 2015, unionin menettelyistä yhteisessä kauppapolitiikassa kansainvälisen kaupan säännöissä unionille annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi (kodifikaatio) (EUVL L 272, 16.10.2015, s. 1).